OpenLLM-France/wikimedia huggingface dataset:
# Eleccions presidencials russes de 1996

Les eleccions presidencials russes de 1996 (Вы́боры президе́нта Росси́и 1996 го́да, Víbori prezidénta Rossíi 1996 góda) se celebraren a Rússia el 1996. L'aleshores president de Rússia Borís Ieltsin havia complit un terme de quatre anys i es presentava a la reelecció. La primera volta se celebrà diumenge, 16 de juny de 1996. Borís Ieltsin i el candidat aspirant comunista Guennadi Ziugànov passaren a la segona volta el 3 de juliol; acabaren primer i segon en la primera volta (16 de juny) amb un 35 i 32% del vot respectivament. Ieltsin guanyà la segona volta amb un 53% del vot comparat al 40% de Ziugànov. La cerimònia d'investidura tingué lloc el 9 d'agost de 1996.
Ieltsin no completaria el segon mandat pel qual fou elegit, ja que dimití el 31 de desembre de 1999, vuit mesos abans del fi del seu mandat el 9 d'agost de 2000. Aquestes foren les primeres eleccions presidencials celebrades a la Federació Russa. També és, fins a l'actualitat, l'única convocatòria en la qual cap candidat ha estat capaç d'aconseguir més del 50% dels vots a la primera volta, sent-ne precisa una segona.

## Resultats

| Candidat | Partit | Primera volta | Primera volta | Segona volta | Segona volta |
| Candidat | Partit | Vots | % | Vots | % |
| Borís Ieltsin | IND | 26.665.495 | 35,8 | 40.203.948 | 54,4 |
| Guennadi Ziugànov | PCFR | 24.211.686 | 32,5 | 30.102.288 | 40,7 |
| Aleksandr Lebed | CCR | 10.974.736 | 14,7 | | |
| Grigori Iavlinski | Iàbloko | 5.550.752 | 7,4 | | |
| Vladímir Jirinovski | PLDR | 4.311.479 | 5,8 | | |
| Sviatoslav Fiódorov | PAT | 699.158 | 0,9 | | |
| Mikhaïl Gorbatxov | IND | 386.069 | 0,5 | | |
| Martin Xakkum | IND | 277.068 | 0,4 | | |
| Iuri Vlàssov | IND | 151.282 | 0,2 | | |
| Vladímir Brintsalov | PSR | 123.065 | 0,2 | | |
| Aman Tuléiev | | 308 | 0,0 | | |
| Contra tots | Contra tots | 1.163.921 | 1,6 | 3.604.462 | 4,9 |
| Vots nuls/en blanc | Vots nuls/en blanc | 1.072.120 | – | 780.592 | – |
| Total | Total | 75.587.139 | 100 | 74.691.290 | 100 |
| Votants registrats/participació | Votants registrats/participació | 108.495.023 | 69,7 | 108.589.050 | 68,8 |
| Font: Nohlen & Stöver, Colton ||||||

## Referències

* ↑ Nohlen, D; Stöver, P Elections in Europe: A data handbook, 2010, p. 1642. ISBN 978-3-8329-5609-7.
* ↑ Timothy J Colton. Transitional Citizens: Voters and What Influences Them in the New Russia, 2000, p. 234-5.

## Enllaços externs

* Eleccions Presidencials Russes-96 Arxivat 2006-10-16 a Wayback Machine. (Universitat d'Indiana)
* Resultats de les eleccions presidencials russes CNN - 15 de juny 1996
* CNN - Eleccions: Russia 1996
# Maltractament a la persona gran

El Maltractament a la persona gran és la violència o maltractament cap a la persona gran, de maneral general, pot definir-se com l'acte no accidental, únic i repetit, per acció o omissió que provoca un dany físic o psicològic a una persona gran, ja sigui per part dels fills, familiars o cuidadors. Aquestes situacions, solen ser causa de lesions, malalties, pèrdues de productivitat, aïllament i desesperació.

## Referències

* ↑ Diversos Autors. (2010). Cos de Psicòlegs. Generalitat de Catalunya. Barcelona:Adams.
# Corvallis

Corvallis és una ciutat i la seu del comtat de Benton County al centre oest d'Oregon, Estats Units. Segons el cens dels Estats Units del 2020, la població el 2020 era de 59.922 habitants. Corvallis és la ubicació de la Universitat Estatal d'Oregon i del Good Samaritan Regional Medical Center.

## Referències

* ↑ «Find a County». National Association of Counties. Arxivat de l'original el 2011-05-31. [Consulta: 7 juny 2011].
* ↑ «Population Clock». [Consulta: 7 setembre 2022].
# Químic Equip de Rugby

El Químic Equip de Rugby (Químic ER o QER) és un club de rugbi barceloní fundat l'any 1986. Impulsat per un grup estudiants de l'Institut Químic de Sarrià, destacà el paper de Jordi Grima que durant els primers anys exercí les funcions d'entrenador. L'equip competí a les lligues universitàries fins que fou inscrit a la Federació Catalana de Rugby la temporada 1999-00, on començà a jugar en competicions d'àmbit català. Entre d'altres èxits, l'entitat aconseguí pujar la Divisió d'Honor B espanyola la temporada 2015-16 i guanyà un campionat de la Divisió d'Honor Catalana (2019-20). Juga els seus partits al camp de rugbi de la Teixonera després de signar un convenir amb l'Ajuntament de Barcelona. Disposa d'equips de categories inferiors i escola de rugbi.

## Referències

* ↑ «Químics Rugbi Club». Enciclopèdia de l'esport català. Barcelona: Grup Enciclopèdia Catalana.
* ↑ «La Teixonera respira rugbi». Ajuntament de Barcelona, 07-01-2015. [Consulta: 20 març 2022].

## Enllaços externs

* Químic Equip de Rugby - Lloc web oficial
# Phrynopus brunneus

Phrynopus brunneus és una espècie de granota que viu a Colòmbia i l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S. & Almeida, D. 2004. Phrynopus brunneus. Llista Vermella d'Espècies Amenaçades de la UICN 2006. Consulta: 16 de gener de 2008.
# Berosus (cràter)

Berosus és un cràter d'impacte lunar que es troba a la zona nord-est de la Lluna, amb el cràter Hahn a menys d'un diàmetre al nord-oest. Més cap a l'est-nord-est se situa el gran cràter Gauss, i al nord-nord-oest es troba Bernoulli. Per la seva ubicació, aquest cràter apareix en escorç vist des de la Terra.
* Localització de Berosus (superior dreta de la imatge)
* Cràters satèl·lit
* Vista obliqua de Hahn en primer pla i Berosus darrere d'ell. Fotografia de la missió Apollo 14
La vora d'aquest cràter és més o menys circular, però amb una mica de angulositat al llarg de la banda oriental. El seu extrem sud ha estat fortament erosionat, i apareixen alguns cràters petits al llarg de la vora nord. Les parets interiors tenen algun aterrassament al llarg dels costats est i nord-oest. El fons de Berosus ha estat inundat per lava que l'ha anivellat i l'ha deixat gairebé sense trets distintius.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Berosus.
| Berosus | Coordenades | Diàmetre |
| A | 33° 06′ N, 68° 06′ E﻿ / ﻿33.1°N,68.1°E﻿ / 33.1; 68.1﻿ (Berosus A) | 12 km |
| F | 34° 00′ N, 66° 36′ E﻿ / ﻿34.0°N,66.6°E﻿ / 34.0; 66.6﻿ (Berosus F) | 22 km |
| K | 32° 06′ N, 70° 54′ E﻿ / ﻿32.1°N,70.9°E﻿ / 32.1; 70.9﻿ (Berosus K) | 6 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Percenni

Percenni (Percennius) fou un soldat romà que anteriorment havia estat empleat d'un teatre. Fou un dels que va dirigir la gran revolta o motí de les legions romanes a Pannònia, just al començament del regnat de Tiberi l'any 14 (les VIII Augusta, IX Hispana i XV Apollinaris). Fou executat per orde de Drus Cèsar poc després de la seva arribada al camp.

## Referències

* ↑ Tàcit. Annals, p. I, 16.
* ↑ Tàcit. Annals, p. I, 29.
# Migtub

El migtub (en anglès, half-pipe o halfpipe) és una estructura llisa en forma de mitja U que s'usa a la modalitat, anomenada també de migtub, d'alguns esports de lliscament o sobre rodes, com el patinatge, el surf de neu, el BMX o el monopatí.

## Origen

Es tracta d'una estructura que va néixer, com d'altres similars, amb la idea de reproduir una característica espontània d'un terreny natural o artificial per a poder entrenar i gaudir de les acrobàcies que permet. Per exemple, als esports de neu és possible trobar terrenys amb característiques similars a les cavitats dels rius.

## Referències

* ↑ Termcat Centre de Terminologia
* ↑ «Com es diu en català halfpipe?». Termcat, 13-02-2018. [Consulta: 13 febrer 2018].
# Eleccions presidencials romaneses de 2014

Les Eleccions presidencials romaneses de 2014 es van fer en dues voltes, la primera el 2 de novembre i la segona per a fer-se el 16 de novembre, tal com va decidir el govern de Romania el mes de febrer.
Hi va haver catorze candidats, el nombre de candidats més alt des de les eleccions de l'any 1996. Després del primer recompte de vots, l'actual Primer Ministre Victor Ponta del Partit Social Democràtic i el batlle de Sibiu Klaus Iohannis de l'Aliança Liberal Cristiana van quedar qualificats per a la segona volta. Iohannis pertany a la minoria alemanya de Romania i la seva orientació és pro occidental.

## Candidats

| Candidat | Candidatura proposada | Candidatura registrada er l'Oficina Electoral Central | Aliança | Partit |
| Victor Ponta | 12 de setembre de 2014 | 18 de setembre de 2014 | Alianza PSD–UNPR–PC¹ | Partit Socialdemòcrata |
| Victor Ponta | 12 de setembre de 2014 | 18 de setembre de 2014 | Alianza PSD–UNPR–PC¹ | Unió Nacional pel Progrès de Romania |
| Victor Ponta | 12 de setembre de 2014 | 18 de setembre de 2014 | Alianza PSD–UNPR–PC¹ | Partit Conservador |
| Klaus Iohannis | 11 d'agost de 2014 | 22 de setembre de 2014 | Aliança Cristiana Liberal | Partit Nacional Liberal |
| Klaus Iohannis | 11 d'agost de 2014 | 22 de setembre de 2014 | Aliança Cristiana Liberal | Partit Demòcrata Liberal |
| Klaus Iohannis | 11 d'agost de 2014 | 22 de setembre de 2014 | Aliança Cristiana Liberal | Força Cívica |
| Monica Macovei | 5 d'agost deo 2014 | 22 de setembre 2014 | — | Independent |
| Hunor Kelemen | 17 de juliol 2014 | 24 de setembre 2014 | — | Unió Democràtica de Hongaresos a Romania |
| Elena Udrea | 19 d'agost 2014 | 24 de setembre 2014 | Aliança PMP–PNȚCD | Partit Moviment Popular |
| Elena Udrea | 19 d'agost 2014 | 24 de setembre 2014 | Aliança PMP–PNȚCD | Partit Nacional Camperol Cristianodemocràta |
| Călin Popescu-Tăriceanu | 23 de juliol 2014 | 24 de setembre 2014 | — | Independent¹ |
| William Brînză | 23 de setembre 2014 | 24 de setembre 2014 | — | Partit Ecologista Rumano |
| Constantin Rotaru | 23 de setembre 2014 | 24 de setembre 2014 | — | Partit Alternativa Socialista |
| Corneliu Vadim Tudor | 23 de setembre 2014 | 24 de setembre 2014 | — | Partit de la Gran Romania |
| Dan Diaconescu | 12 d'octubre 2013 | 24 de septiembre 2014 | — | Partit del Poble – Dan Diaconescu |
| Gheorghe Funar | 23 de setembre 2014 | 24 de setembre 2014 | — | Independent$^3$ |
| Zsolt Szilágyi | 23 de setembre 2014 | 24 de septiembre 2014 | — | Partit Popular Hongarès de Transsilvània |
| Mirel Mircea Amariței | 23 de setembre 2014 | 24 de setembre 2014 | — | Partit PRODEMO |
| Teodor Meleșcanu | 23 de setembre 2014 | 24 de setembre 2014 | — | Independent |
¹Com alternativa es coneix com la Unió Social Demòcrata. Legalment aquesta aliança no pot utilitzar aquest nom que ja pertany a una altra associació. ²Els requisits legals per la inscripció del Partit Liberal Reformista no es van complir en el moment oportú, Tăriceanu es va presentar com independent. $^3$
# Correnties d’Enmig

Correnties d'Enmig (en castellà i oficialment, Correntías Medias) és una pedania de la localitat valenciana d'Oriola a la comarca del Baix Segura, que té 1400 habitants. Les poblacions més properes a Correnties d'Enmig són Bigastre i Oriola que està a 4 km d'altitud.

## Referències

* ↑ «Correnties d'Enmig | enciclopèdia.cat». [Consulta: 6 juliol 2021].
# Redifusió televisiva

La Redifusió televisiva és la reemissió d'un programa d'una productora de televisió que realitza els seus programes gràcies a un contracte previ amb alguna cadena de televisió, que es reserva en exclusiva els seus drets d'emissió. Una vegada esgotat el primer contracte, normalment s'intentaran obtenir nous beneficis mitjançant la seva llicència a altres cadenes de televisió que cobreixin nous mercats o àrees geogràfiques. Aquest procés es diu sindicació televisiva, i ha permès la popularització mundial de moltes sèries mítiques inicialment creades per a un mercat molt concret, com les emissores nord-americanes de televisió per cable.

## Referències

* ↑ Spigel, Lynn; Olsson, Jan. Television After TV (en anglès). Duke University Press, 2004, p. 280. ISBN 0822333937.
# Pintura (l'ampolla de vi)

Pintura (l'ampolla de vi) és un quadre realitzat per Joan Miró el 1924 que actualment forma part de la col·lecció permanent de la Fundació Joan Miró de Barcelona,

## Context històric

L'any 1921, Joan Miró s'instal·la a París. El seu taller, situat al número 45 de la Rue Blomet, és contigu al d'André Masson, on es reuneixen artistes i escriptors d'avantguarda per discutir sobre art i literatura. Aquestes reunions són decisives per a la pintura de Miró, que s'allunya progressivament del realisme per deixar pas a un món meravellós i fantàstic.
Pintura (L'ampolla de vi) mostra una conjunció d'elements inconnexos: una ampolla de vi amb un volcà, una serp amb bigotis i una abella. La lògica que els relaciona és d'ordre poètic. Tanmateix, la llibertat associativa que justifica la convivència harmoniosa de tots els elements evidencia la crisi dels gèneres pictòrics i el triomf de l'ambigüitat: les formes angulars que divideixen la tela suggereixen alhora una taula i un paisatge indefinible.
Miró es proposarà expressar plàsticament la poesia, mitjançant la qual vol depassar la pintura.

## Referències

* ↑ «Fitxa de l'obra al web del museu», 2016. Arxivat de l'original el 2016-04-19. [Consulta: 8 abril 2016].
* ↑ Jacques Dupin; Joan Miró; Ariane Lelong-Mainaud. MIRO CATALOGUE RAISONNE, PAINTINGS. Galerie Lelong, 31 agost 2010. ISBN 978-2-86882-056-3 [Consulta: 10 octubre 2011].
* ↑ «Pintura (el guant blanc)». Visit Museum. Generalitat de Catalunya. Departament de Cultura. [Consulta: 8 abril 2016].
* ↑ Joan Miró. Col·lecció. Dossier de presentació. Abril de 2016. Fundació Joan Miró.

## Bibliografia

* Clavero, Jordi J. Fundació Joan Miró. Guia de la Fundació. Barcelona: Polígrafa, 2010. DL B.10.061.2010. ISBN 978-84-343-1242-5.
* Dupin, Jaques; Lelong-Mainaud, Ariane. Joan Miró Catalogue raisonné. Paintings. Volume IV:1959-1968. París: Daniel Lelong, 2002. DL B.10.061.2010. ISBN 2-86882-056-5.
* Erben, Walter. Miró. Taschen, 1/03/2004. ISBN 978-3-8228-2358-3.
* Malet, Rosa Maria. La Fundació Joan Miró i les seves col·leccions. Barcelona: Polígrafa, 1993. ISBN D.L. B-1804-1990.
* Daniel, Marko (ed.); Gale, Matthew. Joan Miró. L'escala de l'evasió. 1a edició. Barcelona: Fundació Joan Miró, 2011. ISBN 978-84-938981-0-6.
* P.Gimferrer, Miró, colpir sense nafrar, Polígrafa, 1978
* P.A. Serra, Miró i Mallorca, Polígrafa, 1984
Viccionari
# Bihar (Unnao)

Bihar fou una pargana de l'Oudh (avui Uttar Pradesh) al districte d'Unnao, amb capital a Bihar i regada pel Kharhi i el Lon. La superfície era de 62 km².
La capital era Bihar a uns 50 km al sud-oest d'Unnao. La ciutat tenia 1618 habitants el 1881 i era famosa per la batalla que s'hi va lliurar a finals del segle xviii entre el Rao de Daundia Khera i el raja de Mauranwan amb suport aquest darrer del senyor de Sankarpur, tots notables del clan Bais.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Can Cots (el Masnou)

Can Cots és un edifici del municipi del Masnou (Maresme) inclòs en l'Inventari del Patrimoni Arquitectònic de Catalunya.

## Descripció

Habitatge projectat de forma racionalista o funcional, de manera que l'exterior és la projecció de l'espai intern. Tant en la planta com els espais exteriors s'han suprimit tots els elements ornamentals i tot complement afegit a les formes pures constructives: Formes llises, línies rectes, verticals i horitzontals i corbes derivades. La façana desapareix com a tal, ja que l'edifici es transforma en un joc de volums i formes geomètriques.
Es tracta d'un edifici aïllat als quatre vents de planta rectangular però amb la suma de diversos volums amb la coberta plana amb baranes de tub, de línies senzilles i obertures que n'emfasitzen la horitzontalitat.

## Referències

* ↑ «Habitatge a l'avinguda de Cusí i Furtunet, 38». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2016].
* ↑ Montlló Bolart, Jordi. «Fitxa "08118/175 Can Cots - El Masnou"». Mapes de patrimoni cultural. Diputació de Barcelona, 08-02-2010. [Consulta: 27 juliol 2016].
# Cornish (Oklahoma)

Cornish és una població dels Estats Units a l'estat d'Oklahoma. Segons el cens del 2000 tenia 172 habitants, 66 habitatges, i 48 famílies. La densitat de població era de 112,6 habitants per km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Cornish». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Cornish». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Redigobius balteatops

Redigobius balteatops és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,8 cm de longitud total.

## Hàbitat

És un peix de clima tropical i demersal.

## Distribució geogràfica

Es troba a l'oceà Índic occidental: Moçambic.

## Observacions

És inofensiu per als humans.

## Referències

* ↑ Herre A. W. C. T., 1927. Gobies of the Philippines and the China Sea. Monogr. Bur. Sci. Manila Monogr. 23. 1-352.
* ↑ BioLib (anglès)
* ↑ Smith, J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13: 185-225, Pls. 9-13.
* 1 2 3 4 FishBase (anglès)
* ↑ Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Peridotita

La peridotita és una roca ígnia intrusiva, formada en general d'olivina (peridot) acompanyada de piroxens i amfíbols. És molt densa i de coloració fosca. Es tracta de la roca que forma el mantell terrestre.
Alguns tipus de peridotita són la piroxenita, composta gairebé per complet per piroxè, l'hornblendita, varietat rara amb predomini d'hornblenda, la serpentinita, composta gairebé exclusivament d'olivina alterada, i la kimberlita, varietat que conté diamant. La peridotita és la font més important de crom.
Estudis de la Universitat de Colúmbia (Nova York) atribueixen a aquesta roca la capacitat d'absorbir diòxid de carboni.

## Referències

* ↑ SAMPEDRO, JAVIER. «La roca que convierte el CO2 en cuarzo» (en espanyol). El País, 24-11-2008. [Consulta: 24 novembre].

## Enllaços externs

* La peridotita pedra que absorbeix el CO₂$_.$
# Blatné Revištia

Blatné Revištia és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1244.
# Peso dominicà

El peso dominicà (en espanyol peso dominicano o peso oro o, simplement, peso) és la moneda de la República Dominicana. El codi ISO 4217 és DOP. Normalment s'abreuja $, o RD$ per diferenciar-lo d'altres tipus de pesos. Se subdivideix en 100 centaus (centavos).

## Història

El peso dominicà va aparèixer per primera vegada el 1844 en substitució del gourde haitià a un canvi paritari, i es dividia en 8 rals (reales). El pas al sistema decimal es va fer el 1877, en què el peso se subdividia en 100 centaus. Entre 1891 i 1897 va aparèixer una nova moneda, el franc (franco), que no va arribar a substituir el peso. El 1905, el peso fou substituït pel dòlar dels Estats Units a raó de 5 pesos per dòlar. El 1937 es va reintroduir el peso, ara anomenat peso oro, en termes paritaris amb el dòlar (1 USD = 1 DOP), tot i que el dòlar nord-americà va coexistir amb el peso fins al 1947, en què la moneda dominicana va esdevenir l'única de curs legal al país.

## Monedes i bitllets

Emès pel Banc Central de la República Dominicana (Banco Central de la República Dominicana), en circulen monedes d'1, 5, 10 i 25 pesos, i bitllets de 20, 50, 100, 200, 500, 1.000 i 2.000 pesos. Les monedes de 5, 10, 25 i 50 centaus ja no circulen a causa de la inflació. La moneda de 25 pesos està substituint els bitllets de 20 pesos, i el bitllet de 10 pesos ja ha estat retirat de la circulació.

## Taxes de canvi

* 1 EUR = 40,5916 DOP (1 de maig del 2006)
* 1 USD = 32,2050 DOP (1 de maig del 2006)

## Vegeu també

* Peso

## Enllaços externs

* (castellà) Banc Central de la República Dominicana
# Pont del Ferrocarril a França sobre l'Onyar

El Pont del Ferrocarril a França sobre l'Onyar és un pont fluvial del municipi de Girona que forma part de l'Inventari del Patrimoni Arquitectònic de Catalunya.

## Descripció

És un pont metàl·lic que travessa el riu Onyar en la seva sortida de la ciutat. Compost per dues bigues caixó d'1,746 m. d'ample i 2,450 m d'alçada cada una, que representen les dues vies. Barana tipus malla i un pilar al mig del pont, de pedra i amb 2 articulacions metàl·liques al seu damunt. La llargada dels dos trams de via són: 40,4 i 36,8 m.
El 1975 es substitueix un pont anterior de formigó per aquest.

## Referències

* 1 2 «Pont del Ferrocarril a França sobre l'Onyar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].